| Medaljeoversikt |
| --- |
| Konkurrerte for USAUSA USA |
| Turn Universiaden |
| Bronse | 2015 Gwangju |  Mangekamp |
| Bronse | 2015 Gwangju |  Bøylehest |
| Turn Pacific Rim Championships |
| Gull | 2018 Medellin |  Lag |
| Gull | 2018 Medellin |  Skranke |
| Sølv | 2018 Medellin |  Mangekamp |
| Sølv | 2018 Medellin |  Ringer |
| Turn Panamerikansk mesterskap i turn (jr) |
| Sølv | 2012 Medellín |  Lag |
| Sølv | 2012 Medellín |  Bøylehest |
| Sølv | 2012 Medellín |  Skranke |
| Bronse | 2012 Medellín |  Mangekamp |
| Turn Pacific Rim Championships (jr) |
| Gull | 2012 Everett |  Lag |
| Bronse | 2012 Medellin |  Mangekamp |
| Bronse | 2012 Medellin |  Bøylehest |
| Bronse | 2012 Medellin |  Skranke |

**Akash Modi** (født 9. mai 1995 i Edison i New Jersey) er en amerikansk turner som spesialiserer seg i apparatturn. Han ble NCAA-mester i mangekamp i 2015 og 2017, og vant skranke under USA-mesterskapet i turn 2017. Han vant skranke og kom på andreplass sammenlagt under Pacific Rim Championships 2018.

Sportsresultater
----------------

### 2012

Modi deltok i Junior Olympic National Championships i 2012, og kom der på tredjeplass i mangekampen, samt i bøylehest og skranke. I USA-mesterskapet i turn 2012 (VISA U.S. Gymnastics Championships) vant han frittstående og bøylehest, og fikk sølv i juniorklassen sammenlagt, bak Donnell Whittenburg.

Internasjonalt deltok han i Pacific Rim Championships for junior, der USA vant lagkonkurransen, og han fikk individuell bronse i mangekampen og i bøylehest og skranke. Han deltok også i det panamerikanske juniormesterskapet i turn, der USA fikk sølv i lagkonkurransen, og han fikk sølv i bøylehest og skranke, samt bronse i mangekampen.

### 2013

Han vant mangekampen i USA-mesterskapet i turn for junior, og fikk også gull i bøylehest, sølv i ringer og bronse i svingstang. I USA-mesterskapet i turn 2013 (P&G Championships Championships) fikk han én medalje; han fikk bronse i skranke. Han kom på åttendeplass i mangekampen. Han fikk sølv i skranke under Winter Cup Challenge i Las Vegas, og vant den individuelle mangekampen under Kyle Shewfelt Festival i Canada.

### 2014

Modi fikk sølv sammenlagt i NCAA-mesterskapet i turn 2014, med poengsummen 89,200. Sam Mikulak vant dette mesterskapet, med poengsummen 91.100. Han deltok i USA-mesterskapet i turn 2014, der han kom på fjerdeplass i skranke, og han vant skranke under Winter Cup Challenge, der han kom på fjerdeplass i mangekampen. Han deltok i DTB Team Challenge i Tyskland, der USA kom på andreplass i lagkonkurransen.

### 2015

I 2015 vant han NCAA-mesterskapet i turn 2015 sammenlagt, foran Christopher Maestas, og fikk sølv i lagkonkurransen sammen med Stanford University. Han kom på femteplass i skranke i USA-mesterskapet i turn 2015, og kom på fjerdeplass i skranke under Winter Cup Challenge, der han kom på niendeplass sammenlagt.

Han representerte USA under Sommeruniversiaden 2015, og kom der på tredjeplass sammenlagt, bak hhv Oleh Vernjajev fra Ukraina og Shogo Nonomura fra Japan. Han fikk også bronse i bøylehest.

### 2016

Modi kom på fjerdeplass sammenlagt under USA-mesterskapet i turn 2016, og fikk bronse i skranke som beste enkeltresultat. Han deltok i U.S. Olympic Team Trials (uttakningskonkurransen til Sommer-OL 2016), men endte der på sjetteplass sammenlagt, og ble ikke tatt ut til OL. I NCAA-mesterskapet i turn kom han på delt andreplass sammenlagt, og han fikk gull i skranke og svingstang. Laget hans kom også på andreplass i lagkonkurransen. Han kom på andreplass sammenlagt i Winter Cup Challenge. Han deltok i World Cup-stevnet i Glasgow, og kom der på fjerdeplass sammenlagt.

### 2017

I NCAA-mesterskapet i turn 2017 vant han den individuelle mangekampen, for andre gang i sin karriere. Han vant også gull i skranke. Han vant skranke under USA-mesterskapet i turn 2017, og kom på fjerdeplass sammenlagt. I Winter Cup Challenge kom han på andreplass sammenlagt, bak Yul Moldauer, der Modi fikk 171,050 poeng og Moldauer 171,750 totalt over to dager.

### 2018

Han fikk bronse sammenlagt under Winter Cup Challenge 2018, og fikk sølv i frittstående og skranke. Han kom på sjetteplass sammenlagt i USA-mesterskapet i turn 2018, og kom på fjerdeplass i USAs World Team Selection Camp, som er uttaket til VM i turn 2018, og ble dermed tatt ut på USAs VM-lag. Han representerte USA under Pacific Rim Championships 2018, og kom der på andreplass sammenlagt og i ringer, og USA vant lagkonkurransen.

Referanser
----------

1. 1 2 3 4 5 6 7 8  USA Gymnastics - *Akash Modi*, besøkt 24. oktober 2018.
2. ↑  USA Gymnastics - *2012 Visa Championships - Men Day 2 - Meet Results - Junior 16-18* Arkivert 25. oktober 2018 hos Wayback Machine. besøkt 24. oktober 2018.
3. ↑  NCAA - *McDougall: Mikulak lives up to expectations*, besøkt 24. oktober 2018.
4. ↑  USA Gymnastics - *Oklahoma wins first men's NCAA team title since 2008* Arkivert 25. oktober 2018 hos Wayback Machine. besøkt 24. oktober 2018.
5. ↑  Bankers Life Fieldhouse - *USA Gymnastics announces 2016 US Olympic Men's Gymnastics Team* Arkivert 25. oktober 2018 hos Wayback Machine. besøkt 25. oktober 2018.
6. ↑  USA Gymnastics - *Moldauer wins Winter Cup Challenge* Arkivert 25. oktober 2018 hos Wayback Machine. besøkt 25. oktober 2018.

Eksterne lenker
---------------

* (en) Akash Modi – FIG Rediger på Wikidata

* (en) Akash Modi – USA Gymnastics Rediger på Wikidata